Com es diu el vaixell que els ha rescatat?
Uns cent migrants i refugiats que viatjaven a bord d'una embarcació en perill han estat rescatats avui davant de les costes de Líbia per un vaixell recolzat per l'ONG alemanya Mission Lifeline. El capità i propietari del vaixell 'Eleonore', Claus-Peter Reisch, ha dit que el rescat es va produir 'en l'últim segon', ja que l'embarcació, una llanxa inflable, estava ja enfonsant-se. Reisch ha reclamat a Twitter un port 'segur' per aquestes persones. Reisch ja va ser jutjat a Malta per una operació de rescat realitzada pel 'Lifeline', que continua retingut per irregularitats. El seu nou vaixell, un iot motoritzat, es troba des del dissabte davant les costes de Líbia, informa l'agència de notícies DPA. Almenys 859 persones han mort ofegades aquest any al Mediterrani intentant arribar a les costes del sud d'Europa, entre elles 594 a la zona central d'aquest mar, a la ruta que porta a Itàlia i Malta, segons dades de l'Organització Internacional per a les Migracions (OIM).
Eleonore